Van toeka tot nou | Slakkelak
Posted on 24 Oktober 2011 by Slakkelak	Toeka se tyd is diere op ons plaas gejag met boë wat toegerus was met klip pylpunte. Die bewys hiervoor is die steentydperk pylpuntjies wat ons optel, veral na harde buie reën wat dit oopspoel. Hulle wissel van ongeveer 2.5 tot 5 cm in die lengte. Ek het ‘n perfekte enetjie gehad waarmee ek vir Roelf ‘n hangertjie wou maak, maar ongelukkig het hy uitmekaar gebars in die groot vuur. Wanneer ek nou nuwes kry word hulle dadelik afgeneem vir my plaasjoernaal.
Categories: Lankal terug, Plaaslewe	| Sleutelwoordw: plaas,vrede
3 thoughts on “Van toeka tot nou”	24 Oktober 2011
Ek hou van daardie bont pylpuntjie- dalk ‘n hoofman s’n??
Antwoord	24 Oktober 2011
Is daardie een pylpuntjie ‘n semi-edelsteen? Dis beslis klipwerktuie die!
Ek sien in die koerant hulle het hier in Gansbaai omgewing ‘n werkswinkel van 40,000 jaar gelede ontdek, waar verf gemaak is van oker en rob-bene, en in perlemoenskulpe gemeng is.
Antwoord	27 Oktober 2011
Sjoe, dit was nou interessant oor die pylpunte!
Ek stem saam met jou – ‘n mens moet eet. En ons wat op plase woon is geleer om te eet wat daar beskikbaar is. In sekere dele van die land is dit eerder groente, ander dele van die land eerder vleis. Solank ons jag om te eet het ek nie ‘n probleem daarmee nie. Soos jy sê, ‘n mens moet eet! Maar jag sommer net vir die lekker daarvan… ek is nie altyd so gemaklik daarmee nie.